CELEX: 32018D1890
Language: el
Date: 2018-11-29 00:00:00
Title: Απόφαση (ΕΕ) 2018/1890 του Συμβουλίου, της 29ης Νοεμβρίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της De Nederlandsche Bank

5.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 309/3
               
            
         ΑΠΟΦΑΣΗ (ΕΕ) 2018/1890 ΤΟΥ ΣΥΜΒΟΥΛΙΟΥ
         της 29ης Νοεμβρίου 2018
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της De Nederlandsche Bank
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας, της 19ης Οκτωβρίου 2018, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της De Nederlandsche Bank (ΕΚΤ/2018/25) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ οφείλεται να ελέγχονται από ανεξάρτητους εξωτερικούς ελεγκτές τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Η θητεία της εταιρείας Deloitte Accountants B.V. ως εξωτερικού ελεγκτή της De Nederlandsche Bank θα λήξει μετά το πέρας του ελέγχου για το οικονομικό έτος 2018. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2019 και εξής.
                  
               
                     (3)
                  
                  
                     Η Nederlandsche Bank επέλεξε την εταιρεία KPMG Accountants N.V. ως εξωτερικό ελεγκτή της για τα οικονομικά έτη 2019 έως 2022, με δυνατότητα παράτασης της εντολής επί ετήσιας βάσης μέχρι το οικονομικό έτος 2025.
                  
               
                     (4)
                  
                  
                     Το Διοικητικό Συμβούλιο της ΕΚΤ συνέστησε τον διορισμό της εταιρείας KPMG Accountants N.V. ως εξωτερικού ελεγκτή της Nederlandsche Bank για τα οικονομικά έτη 2019 έως 2022, με δυνατότητα παράτασης της εντολής επί ετήσιας βάσης μέχρι το οικονομικό έτος 2025.
                  
               
                     (5)
                  
                  
                     Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/EΚ του Συμβουλίου (2) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 8 αντικαθίσταται από το ακόλουθο κείμενο:
            
               
                  «8.   Η εταιρεία KPMG Accountants N.V. διορίζεται εξωτερικός ελεγκτής της De Nederlandsche Bank για τα οικονομικά έτη 2019 έως 2022.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημερομηνία της κοινοποίησής της.
         
         
            Άρθρο 3
            Η παρούσα απόφαση απευθύνεται στην ΕΚΤ.
         
         
            Βρυξέλλες, 29 Νοεμβρίου 2018.
            
               
                  Για το Συμβούλιο
               
               
                  Η Πρόεδρος
               
               M. SCHRAMBÖCK
            
         
         
            (1)  ΕΕ C 394 της 30.10.2018, σ. 1.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).